ભૈરવદા મનમાં જ બોલ્‍યોઃ ‘ હા, રેશમ વાંક તારો નથી પણ વાંક તારા રૂપનો છે‘ એ તરત જ મઢના બીજા રૂમમાં ગયો. એનો ખાસ પઢિયાર ભીગલો દારૂ ઢીંચતા ઢીંચતા સાંકળ તૈયાર કરતો હતો. ‘ભીમલા – ભૈરવદા‘એ તેને ભાનમાં આણ્યો ‘ આ તારી સગલી ડાકણ નથી પણ રતિ છે‘ સાક્ષાત રતિ ! અને હવે.. આખો માંચડો બદલવો પડશે. તુ એવો કાંઇક કારહો ગોઠવ કે સાંપ મરે નહિ લાઠી ભાંગે નહી આપણે રાત્રે બાર વાગ્‍યે સ્‍મશાને નહી પણ નવલખા ડુંગરની ગાળીમાં આનજે લઇ જવાની છે. આ રતિ મારા હાથમાંથી છટકવી ન જોઇએ. તુ સમજ્યો ? જવાબમાં ભીમલો પઢિયાર થોડામાં ઘણુ સમજી ગયો. ભૈરવદા રૂમમાં આવ્‍યો. રેશમ બેઠી હતી. મઢની બહાર વસ્‍તીનું ટોળુ હો હા કરતું હતુ. ભૈરવદાએ એની આંખમાં આંખ પરોવીને કહ્યુઃ ‘ તુ અને તારો દીકરો સાબદા રહેજો. નહિતર આ લોકો તને જીવતી નહીં છોડે. અમે તને સ્‍મશાને નહી.,